O **Gran Premio da Arxentina de 1975** foi unha carreira de automobilismo de Fórmula 1, celebrada o 12 de xaneiro de 1975 no Autódromo Oscar Alfredo Gálvez de Buenos Aires. Foi a primeira carreira da tempada de 1975, e o duodécimo Gran Premio da Arxentina e a segunda, que se celebrou na versión largada do circuíto de seis quilómetros ao redor do lago que se atopa ao nordeste do circuíto.

A carreira foi gañada por segunda vez polo piloto brasileiro Emerson Fittipaldi pilotando un McLaren M23 cunha vantaxe de seis segundos sobre James Hunt no seu Hesketh 308. Carlos Reutemann obtivo o seu mellor resultado ata ese momento na súa carreira de casa, terminando terceiro no seu Brabham BT44B.

Resumo da carreira
------------------

A pretempada foi bastante tranquila, Jochen Mass substituíra a Denny Hulme en McLaren, John Watson uniuse a Surtees e Mike Wilds, Rolf Stommelen e Jacques Laffite confirmáronse en BRM, Hill e Williams respectivamente.

March anunciara a súa retirada, pero logo nunha inesperada decisión confirmou a súa participación en 1975 con Vittorio Brambilla e a muller piloto Lella Lombardi.

Ronnie Peterson tivo problemas contractuais, ao parecer descontento con Lotus e houbo dúbidas ata o inicio do Gran Premio si estaría pilotando para eles ou para Shadow.

Jean-Pierre Jarier demostrou a eficacia dos Shadow, facendo a volta máis rápida do circuíto, unha media de 196 km/h para gañar a súa primeira pole por diante de Carlos Pace e Carlos Reutemann.

Pero todo foi en balde. Na volta de quecemento, rompeulle un piñón da coroa dentada, e non puido saír. O heroe local Reutemann tomou o liderado diante de Pace. James Hunt pilotaba o novo Hesketh coa nova suspensión de caucho subiu do sexto ata o terceiro lugar, loitando con Niki Lauda. Jochen Mass e Jody Scheckter engancháronse e tiveron que parar en boxes. Mentres tanto, John Watson perdeu terreo debido a un problema coa bomba de gasolina e foi descualificado logo de intentar reparalo na pista.

Wilson Fittipaldi estrelouse na volta 13, o coche incendiouse e tivo que saír o camión de bombeiros. Hunt pasara Lauda e foi a captúra dos dous Brabhams. Pace tomou a dianteira na volta 15, pero ó pasar por riba da escuma usada para apagar o coche de Wilson fixo un trompo e caeu ao oitavo lugar. Reutemann tomou o liderado,seguido por Hunt, Lauda e Emerson Fittipaldi. Na volta 23 o brasileiro foi capaz, tras unha serie de intentos infrutuosos, de pasar ao piloto de Ferrari.
O líder da carreira Carlos Reutemann, con problemas nos pneumáticos, foi pasado na volta 25 por Hunt, e na seguinte volta, tamén por Fittipaldi. O brasileiro acadou o liderado da carreira na volta 35 que aguantou ata o final da carreira. James Hunt consolouse coa volta rápida, a primeira e única na historia de Hesketh.

Clasificación
-------------

| Pos | Nº | Piloto | Construtor | Voltas | Tempo/Retirada | Grella | Puntos |
| --- | --- | --- | --- | --- | --- | --- | --- |
| 1 | 1 |  **Emerson Fittipaldi** | **McLaren-Ford** | 53 | 1:39:26.29 | 5 | **9** |
| 2 | 24 |  **James Hunt** | **Hesketh-Ford** | 53 | + 5.91 | 6 | **6** |
| 3 | 7 |  **Carlos Reutemann** | **Brabham-Ford** | 53 | + 17.06 | 3 | **4** |
| 4 | 11 | Suíza **Clay Regazzoni** | **Ferrari** | 53 | + 35.79 | 7 | **3** |
| 5 | 4 | Francia **Patrick Depailler** | **Tyrrell-Ford** | 53 | + 54.25 | 8 | **2** |
| 6 | 12 | Austria **Niki Lauda** | **Ferrari** | 53 | + 1:19.65 | 4 | **1** |
| 7 | 28 |  Mark Donohue | Penske-Ford | 52 | + 1 volta | 16 |  |
| 8 | 6 | Bélxica Jacky Ickx | Lotus-Ford | 52 | + 1 volta | 18 |  |
| 9 | 9 | Italia Vittorio Brambilla | March-Ford | 52 | + 1 volta | 12 |  |
| 10 | 22 |  Graham Hill | Lola-Ford | 52 | + 1 volta | 21 |  |
| 11 | 3 | Unión Sudafricana Jody Scheckter | Tyrrell-Ford | 52 | + 1 volta | 9 |  |
| 12 | 16 |  Tom Pryce | Shadow-Ford | 51 | Transmisión | 14 |  |
| 13 | 23 | Alemaña Rolf Stommelen | Lola-Ford | 51 | + 2 voltas | 19 |  |
| 14 | 2 | Alemaña Jochen Mass | McLaren-Ford | 50 | + 3 voltas | 13 |  |
| Ret | 8 |  Carlos Pace | Brabham-Ford | 46 | Motor | 2 |  |
| NC | 20 | Italia Arturo Merzario | Williams-Ford | 44 | Non clasificado | 20 |  |
| Ret | 27 |  Mario Andretti | Parnelli-Ford | 27 | Transmisión | 10 |  |
| Ret | 14 |  Mike Wilds | BRM | 24 | Motor | 22 |  |
| Ret | 5 |  Ronnie Peterson | Lotus-Ford | 15 | Motor | 11 |  |
| Ret | 21 | Francia Jacques Laffite | Williams-Ford | 15 | Caixa de cambios | 17 |  |
| Ret | 30 |  Wilson Fittipaldi | Fittipaldi-Ford | 12 | Accidente | 23 |  |
| DSC | 18 |  John Watson | Surtees-Ford | 6 | Descualificado | 15 |  |
| NTS | 17 | Francia Jean-Pierre Jarier | Shadow-Ford | 0 | Transmisión | 1 |  |

Posicións logo da carreira
--------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Clasificación no campionato de pilotos

| Pos | Piloto | Puntos |
| --- | --- | --- |
| 1 |  Emerson Fittipaldi | 9 |
| 2 |  James Hunt | 6 |
| 3 |  Carlos Reutemann | 4 |
| 4 | Suíza Clay Regazzoni | 3 |
| 5 | Francia Patrick Depailler | 2 |

 | Clasificación do campionato de construtores

| Pos | Construtor | Puntos |
| --- | --- | --- |
| 1 |  McLaren-Ford | 9 |
| 2 |  Hesketh-Ford | 6 |
| 3 |  Brabham-Ford | 4 |
| 4 | Italia Ferrari | 3 |
| 5 |  Tyrrell-Ford | 2 |

 |

* **Nota**: Só están incluídos os cinco primeiros postos en ambos os grupos de clasificación.

|  |  |  |
| --- | --- | --- |
| Carreira anterior:**Gran Premio dos Estados Unidos de 1974** | **Campionato Mundial de Fórmula 1 da FIATemporada 1975** | Carreira seguinte:**Gran Premio do Brasil de 1975** |
| Carreira anterior:**Gran Premio da Arxentina de 1974** | **Gran Premio da Arxentina** | Carreira seguinte:**Gran Premio da Arxentina de 1977** |

Notas
-----

1. ↑  Lang, Mike (1983). *Grand Prix! Vol 3*. Haynes Publishing Group. p. 66. ISBN 0-85429-380-9.
2. ↑  Lang, Mike (1983). *Grand Prix! Vol 3*. Haynes Publishing Group. p. 68. ISBN 0-85429-380-9.

Véxase tamén
------------

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Gran Premio da Arxentina de 1975*** |

*A menos que se indique o contrario, todos os resultados da carreira tómanse de "The Official Formula 1 website". Consultado o 2007-06-15.*